**บันทึกการประชุมสำนักงานเกษตรอำเภอบางมูลนาก ประจำเดือนมิถุนายน 2565**

**ครั้งที่ 6/2565**

**วันที่ 6 มิถุนายน 2๕65 เวลา 09.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางมะยม เนียมสุวรรณ์ เกษตรอำเภอบางมูลนาก ประธานที่ประชุม

2. นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ

3. นางสาวฐานิกา สมประจบ นักวิชาการส่งเสริมการเกษตรปฏิบัติการ

4. นางสาวโชติภา สิงห์เล็ก นักวิชาการส่งเสริมการเกษตร

5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

นางสาวจุฑามาศ กล่อมจิตร นักวิชาการส่งเสริมการเกษตรชำนาญการ เป็นโควิด

**เริ่มประชุมเวลา 09.30 น.**

นางมะยมเนียม สุวรรณ์ ตำแหน่ง เกษตรอำเภอบางมูลนากเป็นประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.1 แนะนำหัวหน้าส่วนราชการ/หน่วยงานรัฐวิสาหกิจ ย้ายมารับตำแหน่งใหม่

1) นายวินัย ทองอุบล ตำแหน่ง จัดหางานจังหวัดพิจิตรตำแหน่งเดิม จัดหางานจังหวัดเชียงใหม่

2) นางกำไร บุ้งจันทร์ตำแหน่ง ประกันสังคมจังหวัดพิจิตรตำแหน่งเดิมนักวิชาการแรงงานชำนาญการพิเศษสำนักงานประกันสังคมจังหวัดพิษณุโลก

1.2 ปฏิทินงานสำคัญของจังหวัดพิจิตร ประจำเดือนมิถุนายน 2565

1) วันที่ 3 มิถุนายน 2565 กิจกรรมเฉลิมพระเกียรติสมเด็จพระนางเจ้าฯพระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565ณ ศาลาประชาคมที่ว่าการอำเภอบางมูลนาก

1.3 นายอำเภอบางมูลนากแจ้งโครงการพัฒนาแหลางน้ำ สำนำนักงานทรัพยากรแห่งชาติใส่ข้อมูลในระบบเพื่อขอโครงการสำรวจปัญหาความต้องการก่อนในพื้นที่

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 5 /2565**

**มติที่ประชุม** รับรองรายงานในการประชุมเกษตรอำเภอประจำเดือนพฤษภาคม 2565

**ระเบียบวาระที่ 3 เรื่องสืบเนื่อง**

-ไม่มี-

**ระเบียบวาระที่ 4 เรื่องเพื่อทราบ**

**ฝ่ายบริหารทั่วไป**

รายงานผลการเบิกจ่ายเงินงบประมาณรายจ่ายประจำปีงบประมาณ พ.ศ. 2565 ตัดยอดวันที่ ๒๕ พฤษภาคม ๒๕๖๕ เบิกจ่ายแล้วคิดเป็น 98.41%

-2-

**กลุ่มยุทธศาสตร์และสารสนเทศ**

1. เจ้าหน้าที่ส่งเสริมการเกษตรทุกคน ดำเนินการจัดทำรายงานแผนและผลการปฏิบัติงาน ตามระบบส่งเสริมการเกษตร ทางโปรแกรมระบบ (https://tandv.doae.go.th)

-ให้เจ้าหน้าที่ทุกคน (ยกเว้นธุรการ) บันทึกแผนการปฏิบัติงาน (รายบุคคล) ให้เสร็จสิ้นภายในวันที่ 5 ของทุกเดือน โดยหัวหน้าที่มีอำนาจอนุมัติแผนการปฏิบัติงาน (รายบุคคล) ต้องอนุมัติแผนการปฏิบัติงาน ให้เสร็จสิ้นภายในวันที่ 10 ของเดือนนั้น

-เจ้าหน้าที่ส่งเสริมการเกษตรทุกคน (ยกเว้นธุรการ) **บันทึกผลการปฏิบัติงาน** (รายบุคคล) ให้เสร็จสิ้นภายในวันที่ 5 ของเดือนถัดไป

2. รายงานผลการวาดแปลงประจำเดือน พฤษภาคม 2565

ตัดยอดข้อมูล ณ วันที่ 24พฤษภาคม 2565

|  |  |  |  |  |
| --- | --- | --- | --- | --- |
| ลำดับ | อำเภอ | แปลงที่ยังไม่ได้วาด | วาดแล้ว | ผลการวาด% |
| 1 | เมืองพิจิตร | 14,080 | 181 | 1.29 |
| 2 | วังทรายพูน | 4,376 | 3 | 0.07 |
| 3 | โพธิ์ประทับช้าง | 10,574 | 1 | 0.01 |
| 4 | ตะพานหิน | 9,462 | 1,852 | 19.57 |
| 5 | บางมูลนาก | 8,942 | 1 | 0.01 |
| 6 | โพทะเล | 17,610 | 10 | 0.06 |
| 7 | สามง่าม | 8,457 |  | - |
| 8 | ทับคล้อ | 7,908 | 439 | 5.55 |
| 9 | สากเหล็ก | 4,580 | 336 | 7.34 |
| 10 | บึงนาราง | 9,118 | 22 | 0.24 |
| 11 | ดงเจริญ | 5,709 |  | - |
| 12 | วชิรบารมี | 7,652 |  | - |
| รวม | | 108,468 | 2,845 | 2.62 |

3. รายงานผลการปรับปรุงเว็บไซต์สำนักงานเกษตรอำเภอ ปี 2565 เป้าหมายที่กำหนดไว้ ขอให้อำเภอดำเนินการให้แล้วเสร็จ ภายในวันที่ 30 สิงหาคม 2565

4. กำหนดจัดอบรมการพัฒนาศักยภาพประธานศูนย์เรียนรู้การเพิ่มประสิทธิภาพการผลิตสินค้าเกษตร (ประธานศูนย์เครือข่าย) แบ่ง 2 สาย

1) สายเหนือ กำหนดจัดวันที่ 19 กรกฎาคม 2565 สถานที่ สำนักงานเกษตรอำเภอสามง่าม อำเภอสามง่าม จังหวัดพิจิตร

2) สายใต้ กำหนดจัดวันที่ 20 กรกฎาคม 2565 สถานที่ สำนักงานเกษตรอำเภอตะพานหิน อำเภอตะพานหิน จังหวัดพิจิตร

**กลุ่มอารักขาพืช**

การต่อสัญญายืมพัสดุโครงการพัฒนาธุรกิจบริการดินและปุ๋ยเพื่อชุมชน (One Stop Service)

โดยมีการจัดซื้อครุภัณฑ์เครื่องผสมปุ๋ยให้ศูนย์จัดการดินปุ๋ยชุมชนยืมใช้เพื่อดำเนินธุรกิจบริการดินและปุ๋ยเพื่อชุมชน ซึ่งสำนักงานเกษตรจังหวัดต้องจัดทำสัญญายืมครุภัณฑ์และข้อตกลงการใช้และการดูแลรักษาและจะต้องมีการต่อสัญญายืมทุกปีโดยครบกำหนดสัญญายืมวันที่ 13 มิถุนายน 2565 จึงต้องดำเนินการต่อ

/สัญญายืมใหม่...

-3-

สัญญายืมใหม่ สำนักงานเกษตรจังหวัดพิจิตรได้จัดทำสัญญายืม จำนวน 3 ฉบับ เพื่อให้ ศูนย์จัดการดินปุ๋ยชุมชนต่อสัญญาครุภัณฑ์เครื่องผสมปุ๋ยเพื่อใช้ดำเนินธุรกิจบริการดินและปุ๋ยเพื่อชุมชน และขอให้สำนักงานเกษตรอำเภอดำเนินการดังนี้

1) ประสานงานศูนย์จัดการดินปุ๋ยชุมชนเพื่อให้คณะกรรมการศูนย์ที่ได้รับมอบอำนาจลงลายมือชื่อในฐานะผู้ยืม

2) เกษตรอำเภอและสมาชิกศูนย์จัดการดินปุ๋ยชุมชน ลงลายมือชื่อในฐานะพยาน

ทั้งนี้ ขอให้จัดส่งสัญญายืม จำนวน 3 ฉบับ คืนให้สำนักงานเกษตรจังหวัดพิจิตร ภายในวันที่ 9 มิถุนายน 2565

**กลุ่มส่งเสริมและพัฒนาการผลิต**

-โครงการระบบส่งเสริมเกษตรแบบแปลงใหญ่ สำหรับแปลงใหญ่ที่ดำเนินการเป็นปีที่ 3 (แปลงปี 2563) วัตถุประสงค์ เพื่อพัฒนาเกษตรกรเป็นผู้จัดการแปลง และสามารถทำหน้าที่เป็นผู้จัดการแปลงได้ เป้าหมายได้แก่ ประธานกลุ่มแปลงใหญ่ หรือเกษตรกรสมาชิกแปลงใหญ่ จังหวัดพิจิตร จำนวน 20 ราย และเจ้าหน้าที่ผู้เกี่ยวข้อง จำนวน 10 รายรวมทั้งสิ้น 30 ราย

-กำหนดจัดอบรมในระหว่างวันที่ 9 - 10 มิถุนายน 2565 ณ ห้องประชุมสำนักงานเกษตรจังหวัดพิจิตร ตำบลในเมือง อำเภอเมืองพิจิตร จังหวัดพิจิตร

-โครงการส่งเสริมการผลิตและพัฒนาผลิตภัณฑ์สินค้าเกษตรตามแผนปฏิบัติราชการ กลุ่มจังหวัดภาคเหนือตอนล่าง 2 ประจำปีงบประมาณ พ.ศ. 2565

1)ขอให้อำเภอเป้าหมาย ได้แก่ อำเภอเมืองพิจิตร วังทรายพูนโพธิ์ประทับช้าง ตะพานหิน บางมูลนาก โพทะเล สามง่าม ทับคล้อ สากเหล็กและวชิรบารมี จัดส่งแบบคำขอการรับรอง GAP ข้าว และหนังสือรับรองการใช้ประโยชน์ที่ดินของเกษตรกรที่เข้าร่วมโครงการฯ (ใช้แบบคำขอฉบับล่าสุด ปี 2564) โดยเป้าหมายแบบคำขอการรับรอง GAP ข้าว ไม่ต่ำกว่าร้อยละ 70ของเกษตรกรที่เข้าร่วมโครงการฯ โดยจัดส่งให้กับสำนักงานเกษตรจังหวัดพิจิตรภายในเดือนกรกฎาคม 2565 เพื่อจัดส่งให้ศูนย์เมล็ดพันธุ์ข้าวพิจิตรดำเนินการต่อไป

2)การเบิกจ่าย ค่าเบี้ยเลี้ยงค่าน้ำมันเชื้อเพลิงค่าพาหนะของเจ้าหน้าที่ในการปฏิบัติงานตามกิจกรรมอบรมถ่ายทอดเทคโนโลยีการเพิ่มประสิทธิภาพการผลิตสินค้าเกษตรปลอดภัยสู่มาตรฐานเกษตรอินทรีย์ ของโครงการฯ ขอให้เบิกจ่ายให้แล้วเสร็จภายในเดือนมิถุนายน 2565

3) หลังจากดำเนินการโครงการฯ เสร็จสิ้นแล้ว ขอให้สำนักงานเกษตรอำเภอ จัดทำสรุปผลการดำเนินงาน และผลการติดตามให้คำแนะนำ ภายในเดือนกันยายน 2565 ตามแบบฟอร์ม ซึ่งกลุ่มส่งเสริมและพัฒนาการผลิตจะจัดส่งให้ในภายหลัง

**กลุ่มส่งเสริมและพัฒนาเกษตรกร**

1. อบรมเชิงปฏิบัติการ หลักสูตร “การเพิ่มศักยภาพการผลิตแปรรูปสินค้าเกษตรสู่ผู้ประกอบการแห่งอนาคต”สำนักงานเกษตรจังหวัดพิจิตร บูรณาการแผนงานร่วมสำนักงานพาณิชย์ จังหวัดพิจิตร จัดทำ “โครงการส่งเสริมและสนับสนุนการผลิต การพัฒนาและแปรรูปสินค้าเกษตรปลอดภัย เกษตรอินทรีย์ และการพัฒนาที่เป็นมิตรกับสิ่งแวดล้อมอย่างยั่งยืน” เพื่อเพิ่มประสิทธิภาพในการส่งเสริมและสนับสนุนการพัฒนาสินค้าเกษตรปลอดภัยและการแปรรูปสินค้าเกษตรให้กับกลุ่มเกษตรกร/ผู้ประกอบการ โดยการจัดกิจกรรมอบรมเชิงปฏิบัติการ การเพิ่มศักยภาพการผลิตแปรรูปสินค้าเกษตร และศึกษาดูงานการแปรรูปสินค้าเกษตรให้กับกลุ่มเกษตรกร/ผู้ประกอบการ กลุ่มส่งเสริมและพัฒนาเกษตรกร กำหนดแผนดำเนินการ ดังนี้

/1) อบรมเชิงปฏิบัติการ...

-4-

1.1อบรมเชิงปฏิบัติการหลักสูตร “การเพิ่มศักยภาพการผลิตแปรรูปสินค้าเกษตร สู่ผู้ประกอบการแห่งอนาคต”จำนวน 240 ราย

รุ่นที่ 1 ระหว่างวันที่ 7 – 8 มิถุนายน 2565

รุ่นที่ 2 ระหว่างวันที่ 16 - 17 มิถุนายน 2565

ณ โรงแรมมีพรสวรรค์ แกรนด์ โฮเทล แอนด์ รีสอร์ท อำเภอเมือง จังหวัดพิจิตร

2. การดำเนินงานศูนย์เรียนรู้การบริหารจัดการสินค้าเกษตร ตลาดเกษตรกรจังหวัดพิจิตร

สำนักงานเกษตรจังหวัดพิจิตร ได้รับอนุมัติให้ดำเนินการจัดตั้ง ศูนย์เรียนรู้การบริหารจัดการสินค้าเกษตรตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร (ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตร เพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรม ที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 10.00 – 17.00 น.

**3**. การเปิดใช้งานระบบฐานข้อมูลองค์กรเกษตรกร (3ก) เพื่อจัดเก็บข้อมูล Smart Farmer/Young Smart Farmer และ 3ก ขอความร่วมมือให้เร่งดำเนินการบันทึกข้อมูล 3ก ที่อยู่ระหว่างปรับปรุงข้อมูลให้แล้วเสร็จ ภายในวันที่ 15 สิงหาคม 2565 ผ่านระบบ จึงขอให้คัดเลือกสินค้าเกษตร อำเภอ ละ 1 ชนิด สินค้าในการเข้าร่วมโครงการส่งเสริมตลาดเกษตรกรออนไลน์ เพื่อจำหน่ายในเว็บไซต์ตลาดเกษตรกรออนไลน์.comเป็นรายสินค้า ทั้งหมด 3 ชนิดสินค้า ดังนี้

1)น้ำพริกครัวคุณแม่กลุ่มวิสาหกิจชุมชน อำเภอตะพานหิน

2) น้ำพริกแกงเผ็ด กลุ่มแม่บ้านเกษตรกร อำเภอบางมูลนาก

3) ตะลิงปลิงอบแห้งกลุ่มวิสาหกิจชุมชน อำเภอสามง่าม

**ระเบียบวาระที่ 5 เรื่องเพื่อพิจารณา**

ไม่มี

**ระเบียบวาระที่ 6 เรื่องอื่นๆ**

6.1 การขออนุญาตรื้อถอนบ้านพักที่ใช้การไม่ได้ สำนักงานเกษตรอำเภอสามารถทำหนังสือมาตามระเบียบงานสารบัญ

6.2 วันที่ 30 มิถุนายน 2565 ประชุมประจำเดือนเกษตรอำเภอ (MM)

6.3 วันที่ 5 กรกฎาคม 2565 ประชุมสำนักงาน (DM)

**มติที่ประชุม** รับทราบ

**ปิดการประชุมเวลา 12.00 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

(นางชุติกาญจ์ พรเจริญฤทธิ์)

เจ้าพนักงานธุรการชำนาญงาน

(ลงชื่อ) มะยม เนียมสุวรรณ์ ผู้ตรวจรายงานการประชุม

(นางมะยม เนียมสุวรรณ์)

เกษตรอำเภอบางมูลนาก